Ishockey-EM for menn

Europamesterskap  i ishockey for menn var en turnering for europeiske landslag som ble arrangert hvert år i regi av Det internasjonale ishockeyforbundet (International Ice Hockey Federation, IIHF) fra 1910 til 1932. Fra 1933 til 1991 ble det utdelt EM-medaljer til de tre beste europeiske landslagene under ishockey-VM og ishockeyturneringene ved vinter-OL.

Format 
Europamesterskap for menn ble arrangert som en selvstendig turnering i perioden 1910–1932. Det ble ikke arrangert i årene 1915–1920 på grunn av første verdenskrig og ikke arrangert i årene 1940–1946 på grunn av andre verdenskrig. Fra 1933 til 1991 ble det utdelt EM-medaljer til de tre beste europeiske landslag under Ishockey-VM, og Vinter-OL.

Formatet har hatt i løpet av sin eksistens:

 1910 til 1927: Europamesterskap avholdes som en selvstendig turnering.
 1928: Europamesterskapet spilles innenfor rammene av vinter-OL. Det best plasserte europeiske laget blir kåret til europamestere.
 1929 Europamesterskap avholdes som en selvstendig turnering.
 1930 og 1931: Europamesterskapet spilles innenfor rammene av VM-turneringene. Det best plasserte europeiske laget blir kåret til europamestere.
 1932 Europamesterskap avholdes som en selvstendig turnering.
 1933 til 1968: Europamesterskapet spilles innenfor rammene av ishockey-VM og vinter-OL. Det best plasserte europeiske laget blir kåret til europamestere (OL teller også for VM i denne perioden).
 1969 til 1982: Europamesterskapet spilles innenfor rammene av VM-turneringene. Det best plasserte europeiske laget blir kåret til europamestere.
 1983 til 1991: Europamesterskapet spilles innenfor rammene av VM-turneringene. Det best plasserte europeiske laget etter grunnspillet blir kåret til europamestere.

Fremtid
I 2013 uttalte IIHFs president René Fasel at de hadde planer om å skrote Euro Hockey Tour (en årlig turnering hvor Sverige, Finland, Russland og Tsjekkia deltar) til fordel for et europeisk mesterskap, med målet om å styrke sportens popularitet i Europa utenfor de tradisjonelle europeiske hockeynasjonene. Ifølge generalsekretæren for det finske ishockeyforbundet, Kalervo Kummola, vil denne turneringen omfatte et sted mellom 16 og 24 nasjoner og arrangeres for første gang i 2014/2015-sesongen.

Generalsekretæren for det svenske ishockeyforbundet Tommy Boustedt var åpen for ideen om et ishockey-EM, og i januar 2016 ble en arbeidsgruppe opprettet med formål å undersøke mulighetene for et fremtidig EM. Blant forslagene var et EM midt i sesongen hvor lag som Danmark, Norge, Sveits, Tyskland og Slovakias herrelandslag i ishockey skulle spille mot deltagerlandene i Euro Hockey Tour, Sverige, Finland, Russland og Tsjekkia. Samtidig var det flere varianter med alt fra 8 til 24 lag. Forslaget skulle presenteres for IIHFs kongress under ishockey-VM i Moskva i mai 2016, og hvis den ble vedtatt skulle avholdes for første gang fra 2018/19-sesongen. Forslaget ble imidlertid ikke akseptert av medlemslandene.

Resultater

Selvstendige europamesterskap

Europamesterskap som en del av andre turneringer

Medaljeoversikt

Se også
Ishockey under Vinter-OL
Verdensmesterskapet i ishockey

Fotnote

Referanser

Litteratur

Eksterne lenker